ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดวันเลือกตั้ง วันรับสมัครเลือกตั้ง สถานที่รับสมัครเลือกตั้งผู้แทนเกษตรกรเป็นกรรมการในคณะกรรมการกองทุนฟื้นฟูและพัฒนาเกษตรกร[๑] ด้วยผู้แทนเกษตรกรในคณะกรรมการกองทุนฟื้นฟูและพัฒนาเกษตรกรครบวาระการดำรงตำแหน่งในวันที่ ๗ ธันวาคม ๒๕๕๔ซึ่งจะต้องจัดให้มีการเลือกตั้งผู้แทนเกษตรกรเพื่อเข้าเป็นกรรมการในคณะกรรมการกองทุนฟื้นฟูและพัฒนาเกษตรกรทดแทนตำแหน่งที่ว่างลง จำนวน ๒๐ คน ตามความในมาตรา ๑๒ มาตรา ๑๓ และมาตรา ๑๖แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒อาศัยอำนาจตามความในข้อ ๙ วรรคสองแห่งกฎกระทรวงกำหนดการแบ่งภูมิภาคและการเลือกตั้งผู้แทนเกษตรกร พ.ศ. ๒๕๔๔จึงประกาศกำหนดวันเลือกตั้ง วันรับสมัครเลือกตั้งสถานที่รับสมัครเลือกตั้งผู้แทนเกษตรกรเป็นกรรมการในคณะกรรมการกองทุนฟื้นฟูและพัฒนาเกษตรกรไว้ดังนี้๑. วันเลือกตั้งวันอาทิตย์ที่ ๔ มีนาคม พ.ศ. ๒๕๕๕ ตั้งแต่เวลา ๐๘.๐๐ น. ถึงเวลา ๑๕.๐๐ น.๒. วันรับสมัครเลือกตั้งระหว่างวันจันทร์ที่ ๑๖ มกราคม พ.ศ. ๒๕๕๕ ถึงวันศุกร์ที่ ๒๐ มกราคม พ.ศ. ๒๕๕๕ตั้งแต่เวลา ๐๘.๓๐ น. ถึงเวลา ๑๖.๓๐ น.๓. สถานที่รับสมัครเลือกตั้ง๓.๑ ภูมิภาคที่หนึ่ง (ท้องที่จังหวัดในภาคเหนือ ได้แก่จังหวัดกำแพงเพชร จังหวัดเชียงราย จังหวัดเชียงใหม่ จังหวัดตาก จังหวัดนครสวรรค์จังหวัดน่าน จังหวัดพะเยา จังหวัดพิจิตร จังหวัดพิษณุโลก จังหวัดเพชรบูรณ์จังหวัดแพร่ จังหวัดแม่ฮ่องสอน จังหวัดลำปาง จังหวัดลำพูน จังหวัดสุโขทัย จังหวัดอุตรดิตถ์และจังหวัดอุทัยธานี) รับสมัครที่ศาลากลางจังหวัดเชียงใหม่๓.๒ ภูมิภาคที่สอง (ท้องที่ในภาคกลาง ได้แก่ กรุงเทพมหานครจังหวัดกาญจนบุรี จังหวัดจันทบุรี จังหวัดฉะเชิงเทรา จังหวัดชลบุรี จังหวัดชัยนาทจังหวัดตราด จังหวัดนครนายก จังหวัดนครปฐม จังหวัดนนทบุรี จังหวัดปทุมธานีจังหวัดประจวบคีรีขันธ์ จังหวัดปราจีนบุรี จังหวัดพระนครศรีอยุธยา จังหวัดเพชรบุรีจังหวัดระยอง จังหวัดราชบุรี จังหวัดลพบุรี จังหวัดสมุทรปราการ จังหวัดสมุทรสงครามจังหวัดสมุทรสาคร จังหวัดสระแก้ว จังหวัดสระบุรี จังหวัดสิงห์บุรี จังหวัดสุพรรณบุรีและจังหวัดอ่างทอง) รับสมัครที่สำนักงานกองทุนฟื้นฟูและพัฒนาเกษตรกร เลขที่ ๑๐๑อาคาร อ.ต.ก. (หลังเดิม) ถนนกำแพงเพชร เขตจตุจักร กรุงเทพมหานคร๓.๓ ภูมิภาคที่สาม (ท้องที่จังหวัดในภาคตะวันออกเฉียงเหนือ ได้แก่จังหวัดกาฬสินธุ์ จังหวัดขอนแก่น จังหวัดชัยภูมิ จังหวัดนครพนม จังหวัดนครราชสีมาจังหวัดบุรีรัมย์ จังหวัดมหาสารคาม จังหวัดมุกดาหาร จังหวัดยโสธร จังหวัดร้อยเอ็ดจังหวัดเลย จังหวัดศรีสะเกษ จังหวัดสกลนคร จังหวัดสุรินทร์ จังหวัดหนองคายจังหวัดหนองบัวลำภู จังหวัดอำนาจเจริญ จังหวัดอุดรธานี และจังหวัดอุบลราชธานี)รับสมัครที่ศาลากลางจังหวัดขอนแก่น๓.๔ ภูมิภาคที่สี่ (ท้องที่จังหวัดในภาคใต้ ได้แก่ จังหวัดกระบี่จังหวัดชุมพร จังหวัดตรัง จังหวัดนครศรีธรรมราช จังหวัดนราธิวาส จังหวัดปัตตานีจังหวัดพังงา จังหวัดพัทลุง จังหวัดภูเก็ต จังหวัดยะลา จังหวัดระนอง จังหวัดสงขลาจังหวัดสตูล และจังหวัดสุราษฎร์ธานี) รับสมัครที่ศาลากลางจังหวัดนครศรีธรรมราชสำหรับจังหวัดบึงกาฬในระหว่างที่กฎกระทรวงกำหนดการแบ่งภูมิภาคและการเลือกตั้งผู้แทนเกษตรกร(ฉบับที่ ๒) พ.ศ. ๒๕๕๕ (จังหวัดบึงกาฬ) ยังไม่ประกาศใช้บังคับให้ดำเนินการรับสมัครเลือกตั้งผู้แทนเกษตรกรในท้องที่จังหวัดบึงกาฬไปพลางก่อนโดยสถานที่รับสมัครเลือกตั้งให้รับสมัครที่ศาลากลางจังหวัดขอนแก่นและเมื่อกฎกระทรวงดังกล่าวมีผลใช้บังคับแล้วให้ถือว่าการดำเนินการที่ได้ดำเนินการไปก่อนดังกล่าวเป็นการดำเนินการตามกฎกระทรวงที่ได้มีการแก้ไขเพิ่มเติมแล้วสมาชิกองค์กรเกษตรกรผู้ใดประสงค์จะสมัครรับเลือกตั้งเป็นผู้แทนเกษตรกรเพื่อเป็นกรรมการในคณะกรรมการกองทุนฟื้นฟูและพัฒนาเกษตรกร ให้ยื่นใบสมัครด้วยตนเองพร้อมสำเนาทะเบียนบ้าน สำเนาบัตรประจำตัวประชาชน ใบรับรองแพทย์หนังสือรับรองการเป็นสมาชิกองค์กรเกษตรกรที่ขึ้นทะเบียนกับกองทุนฟื้นฟูและพัฒนาเกษตรกรแล้วและรายละเอียดอื่นๆ ตามที่รัฐมนตรีประกาศกำหนด ภายในกำหนด วัน เวลาและสถานที่ที่กำหนดไว้ ตามข้อ ๒ และข้อ ๓จึงประกาศให้ทราบโดยทั่วกันประกาศณ วันที่ ๑๑ มกราคม พ.ศ. ๒๕๕๕ธีระ วงศ์สมุทรรัฐมนตรีว่าการกระทรวงเกษตรและสหกรณ์ปริยานุช/ผู้จัดทำ๑๘ มกราคม ๒๕๕๕ปณตภร/ผู้ตรวจ๒๔ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๕ ง/หน้า ๑/๑๓ มกราคม ๒๕๕๕